Jitħabbru r-rebbieħa ta' SportMalta Awards Għażliet Sportivi Nazzjonali Waqt xandira diretta fuq TSN1 u l-paġni soċjali ta' facebook, is-Sibt fil-għaxija tħabbru r-rebbieħa ta' SportMalta Awards Għażliet Sportivi Nazzjonali. Il-61 edizzjoni kienet karatterizzata mill-fatt li minħabba s-sitwazzjoni preżenti tal-Covid-19 is-serata ma setgħetx issir bħas-soltu fil-preżenza ta' dawk kollha involuti. Minflok, saret edizzjoni virtwali konformi mal-aħħar avviż legali maħruġ mill-Awtoritajiet tas-Saħħa Pubblika. Kelliema waqt din ix-xandira kienu s-Segretarju Parlamentari responsabbli mill-Isport, Rikreazzjoni u Organizzaz­zjonijiet Volontarji, l-Onorevoli Clif­ton Grima, iċ-chairman ta' SportMalta, Luciano Busuttil, il-kap eżekuttiv ta' SportMalta, Mark Cutajar u l-president tal-Għaqda Ġurnalisti Sports, Sandro Micallef. Għal sena oħra, din is-serata kienet organizzata b'mod konġunt mill-Għaqda Ġurnalisti Sports flimkien ma' SportMalta bl-appoġġ sħiħ tas-Segretarjat res­ponsabbli mill-isport. Waqt din ix-xandira, li kienet ippreżentata minn Lorraine Cunningham u Chris Cauchi, ġew mqassma 11-il unur – sebgħa fuq votazzjoni tal-ġurija, wieħed fuq vot popolari tal-pubbliku, wieħed għażla tal-Kumitat Eżekuttiv tal-Għaqda Ġurnalisti Sports u tnejn fuq suġġeriment ta' Special Olympics. L-unuri kollha li ngħataw kienu: Sportiva tas-Sena – HALEY BUGEJA (Football) Żagħżugħ tas-Sena – RICHARD SCHULTHEIS (Ibburdjar) Żagħżugħa tas-Sena – TENISHIA THORNTON (Weightlifting) Team tas-Sena – TEAM NAZZJO­NALI TAL-FOOTBALL TAN-NISA Coach tas-Sena – DEVIS MANGIA (Coach tat-team nazzjonali tal-football) Uffiċjal tas-Sena – JOSEPH MUSCAT (Segretarju Ġenerali Malta Basketball Association) Avveniment Internazzjonali tas-Sena – KAMPJONAT EWROPEW TAL-EIGHT BALL POOL Unur Special Olympics Atleta Femminili – KLARA ZAMMIT (Għawm)